Foto: Čitatelj/Varazdinski.hr

VARAŽDINCE i Varaždinke šokirao je muškarac koji je u kupovinu namirnica u trgovački centar u Zagrebačkoj ulici došao potpuno gol. Iako nije poznato zašto je muškarac usred siječnja ušetao u trgovinu bez ijednog odjevnog predmeta na sebi, Varazdinski.hr piše da je navodno riječ o osobi poznatoj po problematičnom ponašanju.

Fotografiju golog muškarca poslao im je čitatelj koji se zatekao u trgovačkom centru u trenutku kad je muškarac pobio na blagajni, a ne sumnjamo da prizor na koji je naletio neće tako skoro zaboraviti. A zasigurno ni blagajnica ispred koje je goli muškarac stajao.

Tekst se nastavlja ispod oglasa

Policija je upućena na mjesto događaja, ali nije imala potrebe postupati prema razodjevenom muškarcu. Osobu su preuzeli djelatnici Zavoda za hitnu medicinu i prevezena je u Opću bolnicu Varaždin, piše evarazdin.